kardosdrur/scandi-wiki huggingface dataset:
Hillerød GI Bordtennis

Hillerød GI Bordtennis er en bordtennisklub i Hillerød med næsten 200 medlemmer, som holder til i FrederiksborgCentret. Klubben blev grundlagt i 1961 og har i årenes løb opfostret mange danmarksmestre og landsholdsspillere. Ungdomsafdelingen er blandt Danmarks største og tilbyder elitetræning - eventuelt kombineret med skolegang i Hillerød kommunes Eliteklasser.

I klubbens lokaler i FrederiksborgCentret findes 14 stationære borde på rødt taraflex gulv. Der tilbydes træningshold på alle niveauer - handicap, pensionister, motionister, ungdom og elite. Ved DBTU’s årsmøde i 2007 blev Hillerød GI Bordtennis valgt som ‘Årets klub i Danmark’. Hvert år afholder klubben "Danish International" - et stort stævne for ungdomsspillere med både hold- og individuel turnering.

I sæson 2019/20 spiller klubbens bedste herrehold i landets bedste række, Bordtennisligaen, herrer. Klubbens bedste damehold spiller også i landets bedste række, BordtennisLigaen, damer. Dameholdet deltager desuden i EuropaCup for kvinder (ETTU).

Nuværende spillertrup, herrer 

Oversigt sidst opdateret: 28. august 2019.

Nuværende spillertrup, damer 

Oversigt sidst opdateret: 4. september 2019.

Referencer

Eksterne henvisninger 
 

Bordtennisklubber i Danmark
GI Bordtennis
Etableret i 1961
Perleastrild

Perleastrild () er en spurvefugl, der lever i Swaziland og nabolandene.

Kilder 
 Avibase - the world bird database

Eksterne henvisninger 

Fugle fra det sydlige Afrika
Pragtfinker
Rød dråbeastild

Rød dråbeastild () er en spurvefugl, der lever i det sydlige Afrika.

Kilder 
 Avibase - the world bird database

Eksterne henvisninger 

Fugle fra det sydlige Afrika
Pragtfinker
Havleguan

Galapagos Havleguanen (Amblyrhynchus cristatus) er en leguan der kun findes på Galapagosøerne. Den havde oprindelig ikke forbindelse til havet, men kan være kommet til Galapagosøerne med drivtømmer og siden  tilpasset sig de nye omgivelser. 

Dette bekræftede Charles Darwins evolutionsteori, da havleguanerne udviklede bredere haler, så de lettere kunne svømme i havet. De har også udviklet en kortere snude, så de kan komme helt tæt på de sten de spiser alger fra. De mindre havleguaner spiser alger fra sten oppe på land, efter at der har været højvande og alger er skyllet op på stenene. De større havleguaner dykker derimod ned i vandet, hvor de spiser alger fra de sten de finder dernede.  Da de store havleguaner svømmer under havets overflade får de store mængder salt ind, som de derefter nyser ud.
 
Når havleguanerne er voksne, har de få fjender, kun hajer og Galapagosvågen, hvor deres reder tiltrækker både fugle og slanger.

Havleguanen yngler i december, hvor den lægger op til seks æg.

Da havleguanen er koldblodet, kan dens muskler blive lammede af at svømme nede i havet i for lang tid. Derfor er det afgørende for dens overlevelse at nå op på land, hvor den genvinder varmen på de solvarme klipper.
Når det bliver nat, og den varmende sol går ned, samles de i grupper med op til 50 individer, hvor de holder hinanden varme. De solvarme klipper kan også være en trussel, da klipperne kan blive op til 60°C, og kan dræbe leguanen, hvis den ligger der for længe..

Eksterne henvisninger

 ARKive: Images of life on Earth  med billeder og video

Leguaner
Den Danske Scenekunst Skoles Bibliotek

Den Danske Scenekunstskoles Bibliotek, i daglig tale Biblioteket for Scenekunst, er fagbibliotek for Den Danske Scenekunstskole og dækker skolens fagfelter. Siden Biblioteket for Scenekunst i 2011 blev sammenlagt med KADK Biblioteket er biblioteket offentligt tilgængeligt.

Historie 
Biblioteket for Scenekunst, tidligere Statens Teaterskoles bibliotek, flyttede i 1997 med Statens Teaterskole ud til Holmen. Biblioteket var fra 1997 til 2011 placeret i den nordlige ende af bygningen Kleinsmedjen, og adskilt fra Kunstakademiets Arkitektskoles bibliotek (KASB) med en glasvæg. Indgang til biblioteket var via porten på nordsiden. I 2011 blev biblioteket sammenlagt med KASB, som havde til huse i den sydlige del af Kleinsmedjen, og glasvæggen blev fjernet. Statens Teaterskoles bibliotek blev dermed per 1. april 2011 en del af et fælles bibliotek for arkitektur, design og scenekunst. I juni 2011 fusionerede Kunstakademiets Arkitektskole med Danmarks Designskole og Konservatorskolen, og Biblioteket for Scenekunst blev dermed en del af det nye KADK biblioteket. Statens Teaterskole ændrede navn til Statens Scenekunstskole i 2012 og til Den Danske Scenekunst Skole i 2015.

Scenekunstsamlingen understøtter Den Danske Scenekunst Skoles undervisning og dækker følgende områder: 
 Skuespil 
 Dans 
 Danseformidling & musikalsk akkompagnement til dans 
 Instruktion 
 Scenografi 
 Lyd 
 Lys & Koreografi 
 Forestillingsledelse & rekvisit  
 Sceneproduktion

Samlinger 
Samlingerne består af ca. 7.000 Titler hvoraf ca. 3000 er manuskripter

abonnement på ca. 25 nationale og internationale tidsskrifter

ca. 300 DVD’er

Eksterne kilder og henvisninger 
Bibliotekets websted 
http://libguides.kadk.dk/scenekunst 
https://kadk.dk/biblioteket 

Biblioteker i Danmark
Indre By (København)
Det Konserveringsfaglige Videncenter (KViC)

Det Konserveringsfaglige Videncenter (KViC) blev oprettet i 2003, og udspringer af Konservatorskolens Bibliotek. I 2011 fusionerede Konservatorskolen med Kunstakademiets Arkitektskole og Danmarks Designskole, og KViC blev dermed en del af KADK Biblioteket. I august 2017 flyttede KViCs bogsamling til KADK Biblioteket på Holmen.

Historie 
Konservatorskolens Bibliotek blev etableret i 1976, kort efter at Konservatorskolen var blevet oprettet i 1973. Efter at bogsamlingen havde været placeret i skiftende rumligheder i Konservatorskolens bygninger på Esplanaden nr. 34, blev biblioteket i 2003 flyttet til Det Classenske Bibliotek, Amaliegade 38. Samme år oprettedes KViC, (Det Konserveringsfaglige Videncenter). Videncenteret servicerer ud over dens egen samling også Nationalmuseets Bibliotek for konservering og restaurering. Den 2. Juni 2011 fusionerede Konservatorskolen med Kunstakademiets Arkitektskole og Danmarks Designskole, og KViC blev dermed en del af KADK Biblioteket. I august 2017 flyttede KViCs bogsamling til KADK Biblioteket på Holmen og bygningen i Amaliegade 38, hvori KViC havde til huse, blev opsagt. KViC ophørte dermed med at eksistere og blev til Konservatorskolens Bibliotek på Holmen.

Services 
KViC er åbent for alle og tilbyder serviceydelser til alle der arbejder professionelt med konservering på Konservatorskolen, museer, arkiver, værksteder m.m. 

KViCs samlinger dækker følgende områder:
 Konservering og restaurering af billedkunst, skulptur og muralmaleri
 Konservering og restaurering af grafik, bøger, fotografisk materiale og nyere databærende medier
 Konservering og restaurering af kulturhistoriske og naturhistoriske genstande
 Bygningsbevaring
 Analysemetoder
 Teknologihistorie
 Museologi

Samlinger 
Samlingerne består af ca. 7.000 bøger, ca. 150 konserveringsrelevante tidsskrifter, ca. 600 kongresberetninger, ca. 18.000 indekserede artikler

Ledere af Konservatorskolens Bibliotek 
 1976-1977 Bette Miehe-Renard
 1977-1984 Merete Bönsdorf
 1984-2011 Lise Marie Kofod

Eksterne kilder og henvisninger
kadk.dk/biblioteket 
Fuchs, Anneli; Salling, Emma: Kunstakademiet 1754-2004. Bd. I-III; Det Kongelige Akademi for de Skønne Kunster; København: Arkitektens Forlag; 2004.
Meddelelser om konservering [0106-469X] Kofod, Lise år:2008 iss:2 s.:21 -24

Biblioteker i Danmark
Det Kongelige Danske Kunstakademi
BSA

Byggeriets Studiearkiv (BSA) var navnet på et bibliotek på Kunstakademiets Arkitektskole. Fra 1928 - 1983 hed biblioteket Bygningsteknisk Studiearkiv, fra 1983 - 2000 Byggeriets Studiearkiv, og i år 2000 omdøbt til Kunstakademiets Arkitektskoles Bibliotek (KASB) og fusionerede endvidere i 2011 med Danmarks Designskoles Bibliotek og Det Konserveringsfaglige Videncenter (KViC) for at danne KADK Biblioteket.

Historie 
I 1928 kæmpede arkitektskolens elever i et ungdomsoprør for en modernisering af undervisningen på skolen. Et af deres krav var at få adgang til litteratur om moderne arkitektur, teknikker og produktionsmetoder. Men Kunstakademiets bibliotek (i dag: Danmarks Kunstbibliotek) efterkom ikke dette krav. Derfor oprettede eleverne selv en parallelinstitution og grundlagde Bygningsteknisk Studiearkiv, BSA. I modsætning til Kunstakademiets bibliotek skulle BSA netop fokusere på ”den moderne bygningskunst og på de nye og fremtidige byggeteknikker og materialer”. (Kunstakademiet 1754-2004 s. 431) I de første år var BSA (delvis) finansieret af elevernes egne midler, men i 1930 blev arkivet overtaget af Kunstakademiet og tilknyttet Kunstakademiets Arkitektskole. Fra 1933 kom BSA på Finansloven og blev et offentligt bibliotek. I 1983 skiftede BSA navn fra Bygningsteknisk Studiearkiv til Byggeriets Studiearkiv og igen i år 2000 til Kunstakademiets Arkitektskoles Bibliotek (KASB).

Bibliotekets ledere gennem tiden 
 1929 – 1930 Jens Houmøller Klemmensen
 1930 – 1979 Dan Fink
 1979 – 1981 (Kollektiv ledelse)
 1981 – 1998 Steen Estvad Petersen 
 1998 – 1999 Flemming Skude 
 2000 – 2003 René Steffensen 
 2004 – 2014 Ditte Jessing
 2014 – 2015 Stig Lyngaard Hansen (konst.)
 2015 - Lise Møller Eriksson

Bibliotekets lokaler/adresser 
BSA startede i et lokale på arkitektskolen, som eleverne havde besat med det formål, at etablere deres arkiv. Arkivet udvidedes i de følgende år og flyttede i 1942 fra Charlottenborg til Tordenskjoldsgade 3 og i starten af 1960’erne igen til Tordenskjoldsgade 10. Derfra flyttede BSA i 1983 til Peder Skramsgade 2D, efter at det Kongelige Teater udvidede og skulle bruge lokalerne i Tordenskjoldsgade. I 1999 flyttede BSA ud på Holmen, i en gammel Kleinsmedje på Danneskiold-Samsøes Allé 50. (fra kasb75.dk)

Kilder 
 Fuchs, Anneli; Salling, Emma: Kunstakademiet 1754-2004. Bd. I-III; Det Kongelige Akademi for de Skønne Kunster; København: Arkitektens Forlag; 2004.

Biblioteker i Danmark
Det Kongelige Danske Kunstakademi
Det Kongelige Akademi - Bibliotek

Det Kongelige Akademi - Bibliotek (tidligere KADK Bibliotek) er Danmarks største bibliotek for arkitektur, design og konservering. Det er et offentligt uddannelses- og forskningsbibliotek med adgang for alle. Det Kongelige Akademi - Bibliotek er del af uddannelsesinstitutionen Det Kongelige Akademi - Arkitektur, Design og Konservering. Biblioteket understøtter Det Kongelige Akademis uddannelser og forskning. Derudover driver biblioteket biblioteksvirksomhed for Den Danske Scenekunstskole (tidligere Statens Scenekunstskole). Det Kongelige Akademi - Bibliotek kan findes på følgende adresse:
 Danneskiold-Samsøes Alle 50, 1434 København K. Biblioteket blev i 1997 indrettet i den tidligere Klejnsmedje på Flådestation Holmen. Klejnsmedien blev oprindeligt tegnet af arkitekt Holger Schmidt. Vilhelm Lauritzen Arkitekter stod for restaurering og ombygning til bibliotek.

Historie 
Det Kongelige Akademi - Bibliotek (tidligere KADK Bibliotek) er resultat af en fusion mellem Kunstakademiets Arkitektskoles Bibliotek (KASB), Danmarks Designskoles Bibliotek og Det Konserveringsfaglige Videncenter (KViC). Fusionen fandt sted i 2011 og biblioteket fik navnet KADK Bibliotek. I januar 2011 flyttede Designskolens Bibliotek fra Strandboulevarden, 2100 København Ø. til Holmen og blev integreret i Kunstakademiets Arkitektskoles Bibliotek på Danneskiold-Samsøes Allé 50, 1434 København K. Og i august 2017 flyttede Det Konserveringsfaglige Videncenter fra Amaliegade 38, 1256 København K også til Holmen. Herved blev de tre skolers biblioteker endeligt samlet under et tag. 

September 2011 vedtog KADK - Det Kongelige Danske Kunstakademi (nu Det Kongelige Akademi) en ny organisering for skolernes administration og bibliotek. Det betød, at Ditte Jessing blev leder af KADK Bibliotek. Kristian Rise, der tidligere var leder af Kommunikation og Bibliotek på Designskolen, blev leder af Kommunikation og Forlag på KADK og Lise Marie Kofod, tidligere leder af Konservatorskolens Bibliotek, fik ansvar for konserveringsområdet i Biblioteket.

Bibliotekets ledere gennem tiden 
 1929 - 1930: Jens Houmøller Klemmensen
 1930 - 1979: Dan Fink
 1979 - 1981: Kollektiv ledelse 
 1981 - 1998: Steen Estvad Petersen
 1998 - 1999: Flemming Skude
 2000 - 2003: René Steffensen
 2004 - 2014: Ditte Jessing
 2014 - 2015: Stig Lyngaard Hansen (konstitueret)
 2015 - Lise Møller Eriksson

Nøgletal 
Det Kongelige Akademi - Bibliotek rummer en bestand på omkring 170.000 bøger og tidsskrifter. Antal besøgende pr. år (Holmen i København) ca. 50.000.

Eksterne kilder 
 Det Kongelige Akademi - Biblioteks hjemmeside
 Vilhelm Lauritzen Arkitekter 
 Danmarks Scenekunstskole 

Biblioteker i Danmark
Det Kongelige Danske Kunstakademi
Jean Noël Thome

Jean Noël Thome er en professional fodboldspiller. Han kom til FC Vestsjælland fra Kruoja fra Litauen.

Fodboldspillere fra Elfenbenskysten
Fodboldspillere fra FC Vestsjælland
Iveta Mukuchyan

Iveta Mukuchyan (, født 14. oktober 1986) er en armensk-tysk sanger og model. Hun repræsenterede Armenien i Eurovision Song Contest 2016 med sangen "LoveWave" og endte på en syvendeplads i finalen.

Liv og karriere 
Mukuchyan blev født i Jerevan i den Armenske SSR, nuværende Armenien. Hendes familie flyttede til Tyskland i 1992. Hun gik i skole i Tyskland, og fra 1998 til 2006 modtog hun undervisning på den katolske Sankt-Ansgar-Schule i Hamborg. Hun vendte tilbage til Armenien i 2009 og begyndte at studere jazzsang ved Jerevans statslige musikkonservatorium.

Eksterne henvisninger 
 

Sangere fra Armenien
Armeniens Eurovision Song Contest-deltagere
Personer fra Jerevan
Det Europæiske Demokratiske Parti

Det Europæiske Demokratiske Parti (EDP – PDE) er et parti eller en politisk alliance, der blev oprettet i 2004. Den franske politiker François Bayrou er den ene af partiets to formænd.

Partiet er et midterparti.

Partiets medlemmer af Europa-Parlamentet sidder i den liberale og demokratiske gruppe.

Nuværende medlemspartier

Belgien 
 (Vallonien–Bruxelles): Mouvement des Citoyens pour le changement

Cypern 
 Alliance of Citizens (Συμμαχία Πολιτών)

Frankrig 
 Den demokratiske bevægelse

Grækenland 

 Union of Centrists

Kroatien 
 NS-Reforimisti

Italien 
 Det Europæiske Demokratiske Parti - Italien

Polen 
 Stronnictwo Demokratyczne (SD)

Portugal 
 Partido Democrático Republicano

Rumænien 
 Asociația Italienilor Din România
Pro România

San Marino 
 Repubblica Futura (RF)

Slovenien 
 Strana Demokratického Slovenska

Spanien 
 Baskerlandet: EAJ-PNV (Baskiske Nationalistparti)
Kanariske øer: Coalicion Canaria
Galicien: Compromiso per Galicia

Tjekkiet 

 Senator 21

Tyskland 
 Freie Wähler (Bundesvereinigung)

Ungarn 

 Uj Kezdet

Tidligere medlemspartier

Italien 
 Demokrati er Frihed – Margueritten
 Det demokratiske Parti

Demokratiske Parti
Arena Næstved

Arena Næstved er den samlede betegnelse for to indendørs sportshaller og en arena til sport-, kultur- og b2b events, der ligger i byen Næstved på Sydsjælland. Den nye arena er bygget i forlængelse af de gamle Næstved Haller og Næstved Stadion. Arenaen har plads til 2.576 siddende publikummer eller 4.500 stående publikummer, mens de to sportshaller kan rumme hver op til 1300 publikummer. Samlet set kan de godt 6000 m2 således rumme mere end 7000 gæster, hvilket gør Arena Næstved til den største multihal på Sjælland uden for København.

Arena Næstved åbnede d. 17. november 2015, hvor den blev indviet med en basketballkamp mellem Team FOG Næstved og de forsvarende mestre Horsens IC i Basketligaen. I 2015 blev blev VM i kvindehåndbold afholdt i Danmark fordelt mellem Frederikshavn, Kolding, Næstved og Herning. Kampene i gruppe C blev spillet i Arena Næstved.

Der blev bevilget 48 mio. i lån til opførslen fra Lokale- og Anlægsfonden, men undervejs skred budgettet med 20 mio. kr. som følge af, at man måtte have en ny entreprenør. Byggeriet kostede samlet 90 mio. kr.

I januar 2017 blev nedsat en ny bestyrelse for Arena Næstved, der iværksatte en kaskade hvor først direktion blev etableret samme år i august og der efterfølgende blev kompetenceløftet i organisationen mhp at skabe en bæredygtig forretning og udvikle sig fra udelukkende at være et facility house til også at være indholdsleverandør.

Arena Næstved huser både folkeoplysningsaktiviteter i sin daglige drift, hvor lokale idrætsforeninger træner og spiller kampe mv, og har samtidig en omfattende erhvervsmæssig drift med store sports- og koncertevents. Kvindelandsholdet i Håndbold og Nykøbing Falster Håndboldklubs kvindekampe er spillet i arenaen, blandt andet finalekampen i 2017 hvor Nykøbing F blev danske mestre, ligesom Arena Næstved er venue for store koncertnavne som The Minds of 99, Dizzy Mizz Lizzy, Nik & Jay, Rasmus Seebach, Nephew, Kesi og Gilli samt komikerne Mick Øgendahl, Frank Hvam, Anders Matthesen og Jonathan Spang. Egne opsætning af teaterkoncerten Evita og musicalen Bølle Bob & Smukke Sally har også spillet i 2017, mens bluesfestivalen Blues Paradise, med en lineup af de største amerikanske bluesartister, blev gennemført i 2018 og 2019. 

Fra 2022 har det danske herrelandshold i basketball hjemmebane i Arena Næstved.

Finalen i Dansk Melodi Grand Prix 2023 blev afholdt i Arena Næstved med Tina Müller og Heino Hansen som værter.

Referencer

Eksterne henvisninger 
 Arena Næstved

Idrætshaller i Danmark
Bygninger, konstruktioner og anlæg i Næstved
Etableret i 2015
Sport i Næstved
Alliancen for direkte demokrati i Europa

Alliancen for direkte demokrati i Europa (ADDE) er et højreorienteret parti eller en politisk alliance, der blev oprettet i 2014. Partiet blev anerkendt i 2015. Den britiske politiker Roger Helmer er formand for partiet.

Partiets medlemmer i Europa-Parlamentet sidder i Gruppen for et Europa med Frihed og Direkte Demokrati.

Medlemspartier 
Alliancen har medlemspartier i Belgien, Tjekkiet, Frankrig, Litauen, Holland, Sverige og Storbritannien.

Frankrig 
 Rejs jer for Frankrig

Sverige 
 Sverigedemokraterna

Storbritannien 
 Det britiske uafhængighedsparti

Eksterne henvisninger 

 Alliancen for direkte demokrati i Europa's hjemmeside

Politiske partier i Europa
Nordisk Film Biografer Næstved

Nordisk Film Biografer Næstved (tidligere BioCity Næstved) er en biograf i Næstved på Sydsjælland. Biografen har seks sale med plads til sammenlagt 854 personer. Den blev indviet i 2012.

Se også 
 Bio Næstved

Referencer

Eksterne henvisninger 
 Nordisk Film Biografer Næstved

Biografer i Danmark
Bygninger, konstruktioner og anlæg i Næstved
Næstved
Etableret i 2012
Kultur i Næstved
Bio Næstved

Bio Næstved (også kaldet Bio 1-5 eller Bio 12345) er en biograf i Næstved på Sydsjælland. Biografen har fem sale med i alt 256 sæder.

Bio Næstved blev i oprindeligt grundlagt i Jernbanegade i 1906. Biografen flyttede i 1940 til den nuværende placering på Kattebjerg i centrum lige ved Skt. Mortens Kirke. I perioden 1972 til 1992 forpagtede biografen også Haslev Bio. Som den første biografi i Skandinavien fik man i 2012 installeret lydsystemet Dolby Atmos. Der er fem sale med i alt 256 sæder, hvoraf den største har 160.

Se også 
 Nordisk Film Biografer Næstved

Referencer

Eksterne henvisninger 
 Bio Næstveds hjemmeside

Biografer i Danmark
Bygninger, konstruktioner og anlæg i Næstved
Etableret i 1906
Kultur i Næstved
Pave Felix 3.

Felix 3. var pave fra 526 til 530. Eftersom en tidligere pave ved navn Felix blev omdefineret til modpave, var der noget forvirring omkring rækkefølgen, og han er derfor også kendt som Felix 4. Han var fra Samnium og var søn af Castorius. Efter at pave Johannes 1. blev dræbt af østgoteren konge Theoderik den store den 18. maj 526, efterkom de som skulle vælge den nye pave kongens krav og valgte kardinal Felix til pave. Da Felix var kongens favorit, skaffede kongen kirken større fordele.

Eksterne henvisninger 

Paver i middelalderen
Pave Pelagius 2.

Pelagius 2 (født ca. 520 i Rom, død 7. februar 590 i Rom) var pave fra 26. november 579 og til han døde af pest 7. februar 590. Faderen Winigild var goter, men Pelagius var født i Rom og levede der hele sit liv.

Pelagius 2. blev valgt til pave da langobarderene okkuperede Rom. Hans tid som pave blev præget af stridigheder mod langobardene, pest og sygdomme i Rom og stadig forfald. I striden mod de fremmede okkupanter søgte han forgæves hjælp både fra kejseren i Byzans og den frankiske kongen.

Pelagius arbejdede ivrigt for krav om cølibat for præsterne og indstiftede en del meget strenge krav på dette området. Nogle var så strenge at hans efterfølger Gregor 1. den store måtte lette på dem.

Paver i middelalderen
Pave Hadrian 6.

Hadrian 6. (født 2. marts 1459 i Utrecht, død 14. september 1523 i Rom) var pave fra 9. januar 1522 til sin død. Han var den sidste ikke-italienske pave før Johannes Paul 2. (1979- 2005), og den eneste hollandske pave og den sidste tyske før Benedikt 16. blev pave i 2005.

Adriaan Florenszoon Dedel van Utrecht, som han hed frem til sit valg til pave, blev født i det nedertysksproglige Utrecht, som blev styrtet af sin biskop og var en del af det tysk-romerske rige, og som senere blev del af Holland. Hans forfædre kom fra det som i dag er kendt som Tyskland, og med dagens nationalitetsbetegnelser anses han både som tysk og nederlandsk. Han studerede først i Zwolle eller Deventer, og derefter i Louvain hvor han i 1491 tog en doktorgrad i teologi. I 1507 blev han udnævnt til lærer for den senere Karl 5., som på dette tidspunkt var syv år gammel. Karl sikret ham embedet som biskop af Tortosa, og 14. november 1516 blev han generalinkvisitor af Aragon.

Paver i middelalderen
Personer fra Utrecht
Næstved Automobilmuseum

Næstved Automobilmuseum er et privat automobilmuseum i Næstved. Museet består af en samling med veteranbiler, motorcykler, knallerter, landbrugsmaskiner og et enkelt fly fordelt på 3.400 på 3 etager m2. Derudover findes 50 små værksteder og forretninger fra 1950'erne. Disse tæller bl.a. købmandsbutik, en tandlægeklinik, en biograf og en køreskole.

Museet blev etableret i 2012 i nogle gamle fabrikshaller, og det er åbent fra maj til september. Det blev grundlagt af Peder Spandet, der driver et autoophug 8 km syd for Næstved. Bilerne stammer bl.a. fra han skrotforretning, men nogle af også hentet til landet fra Østeuropa.

Referencer 

Automobilmuseum
Bilmuseer i Danmark
Museer etableret i 2012
Camilla Fangel

Camilla Fangel (født 29. februar 1992) er en tidligere dansk håndboldspiller. Hun har tidligere optrådt for Silkeborg-Voel KFUM, Nykøbing Falster Håndboldklub, SK Aarhus, Roskilde Håndbold, Horsens HK, Ringkøbing Håndbold, Herning-Ikast Håndbold og Viborg HK.

Hun har flere U-landsholdskampe på CV'et. Samtidig har hun også spillet på det danske Beach landshold.

Referencer 
 Spillerprofil - SK Århus 
 Hbold - Camilla Fangel

Håndboldspillere fra Danmark
Håndboldspillere fra SK Aarhus
Håndboldspillere fra Nykøbing Falster Håndboldklub
Roger Wicker

Roger Frederick Wicker (født 5. juli 1951 i Pontotoc) er en amerikansk republikansk politiker. Han er medlem af USA's senat valgt i Mississippi siden 2007 Han var medlem af Repræsentanternes Hus i perioden 1995–2007.

Eksterne henvisninger 

Medlemmer af USA's kongres for det republikanske parti
Medlemmer af Senatet i USA
Personer fra Mississippi
Bürger in Wut

Bürger in Wut (BIW) (dansk: Vrede borgere) er en tysk vælgerforening, der har hovedkontor i Berlin, men som siden starten i 2004 især har været aktiv i Bremen.

Politik 
Vælgerforeningen er borgerlig-konservativ med højrepopulistiske træk. BIWs mærkesager er forsvar af retsstaten, lov og orden, bekæmpelse af kriminalitet og kritik af indvandring. Vælgerforeningen opfattes som en enkeltsagsbevægelse, der ikke er ekstremistisk. 

I en kort periode sad Torsten Gross fra BIW i bestyrelsen for en stærkt højreorienteret sammenslutning af europæiske partier. Vælgerforeningen har senere meddelt, at den ikke støtter denne sammenslutning.

Folkevalgte 
Ved alle Bremens landsdagsvalg i 2007, 2011 og 2014 fik BIW valgt et medlem ind i landdagen (Bremische Bürgerschaft (Bremens Borgerrepræsentation)). Ved de kommunale valg i de samme år fik BIW valgt tre medlemmer ind i kommunalbestyrelsen i Bremerhaven (Bremerhavener Stadtverordnetenversammlung).

Noter 

Politiske partier i Tyskland
Etableret i 2004
Bremen